8. ΝΟΜΟΘΕΤ. ΔΙΑΤΑΓΜΑ υπ’ αριθ. 1828 της 17 Αυγ./7 Οκτ. 1942 Περί τροποποιήσεως και συμπληρώσεως της ισχυούσης περί προσωπικού Ξενοδοχείων Ύπνου Νομοθεσίας. Άρθρ.1.–(Αντικαθίσταται το άρθρ.1 Ν.Δ. 1180/ 1942, ανωτ. αριθ. 7). Άρθρ.2.–1.(Αντικαθίστανται το άρθρ.2 Ν.Δ. 1180/1942, ανωτ. αριθ. 7, και το άρθρ.12 Α.Ν. 394/1936, ανωτ. αριθ. 3). 2.Εκ του άρθρ.3 του αυτού Ν.Δ/τος 1180/1942 διαγράφεται η παράγραφος υπό στοιχ. γ΄ και εκ της δ΄ παραγράφου η πρώτη φράσις μέχρι και της λέξεως πελατών, ως και η τελυεταία παρ. ε΄. Το εδάφ. 1 του άρθρ.5 του αυτού Ν.Δ/τος καταργούνται. Άρθρ.3.–Το κατά το άρθρ.7 του αυτού Ν.Δ. 394/1936 ως ετροποποιήθη δια του άρθρ.8 του υπ’ αριθ. 844/1937 Α.Ν. φιλοδώρημα επί των λογαριασμών πελατών πάντων των ξενοδοχείων ορίζεται εφεξής και εφόσον διαρκεί ο παρών Ευρωπαϊκός πόλεμος, εις 15% δια τα μετά πλήρους τροφής και 20% δια τα άνευ τροφής τοιαύτα. Βλ. και άρθρ.5 Νόμ. 1224/1944 (κατωτ. αριθ. 9). Ως μετά πλήρους τροφής νοούνται τα ξενοδοχεία εν οις λειτουργεί εστιατόριον (τάμπλ – ντότ). Ξενοδοχεία ύπνου τελούντα υπό επίταξιν και εισπράττοντα τα ποσοστά επί των υπό του Δημοσίου εξοφλουμένων λογαριασμών αυτών υποχρεούνται όπως καταβάλουν τα ποσοστά ταύτα εις το προσωπικόν αυτών, ανεξαρτήτως του τρόπου καθ’ ον ήμειβον το προσωπικόν τούτο προ της επιτάξεως των ξενοδοχείων. Τα ποσοστά ταύτα και ο μισθός εν γένει προσωπικού ξενοδοχείων ύπνου καταβαλλόμενα υπό του Δημοσίου ή Οργανισμών Δημοσίου Δικαίου δεν υπόκεινται, ως αποτελούντα αποδοχάς προσωπικού ιδιωτικών επιχειρήσεων, εις κράτησιν υπέρ του Μετοχικού Ταμείου Πολιτικών Υπαλλήλων, τα δε τυχόν εκ της αιτίας ταύτης μέχρι της ισχύος του παρόντος κρατηθέντα αποδίδονται άνευ άλλης διατυπώσεως εις το Ταμείον Ασφαλίσεως Ξενοδοχοϋπαλλήλων εντός μηνός το πολύ από της ισχύος του παρόντος. Τα της κατανομής των ποσοστών τούτων του Α.Ν. 394/1936 και του παρόντος εις το προσωπικόν των ξενοδοχείων ως και ο καθορισμός του καταβλητέου υπό των ξενοδόχων εν γένει μισθού εις το προσωπικόν και τα της αποτιμήσεως της τυχόν παρεχομένης εις αυτό τροφής ρυθμίζονται εφεξής αποκλειστικώς δι’ αποφάσεων των επιτροπών του άρθρ.13 του Α.Ν. 394/1936 «περί χαρακτηρισμού και όρων εργασίας προσωπικού ξενοδοχείων». Το ποσόν των καταβολών των προς την Επιτροπήν ταύτην προσφυγών ως και των τοιούτων δι’ έκδοσιν επαγγελματικών βιβλιαρίων ξενοδοχοϋπαλλήλων καθορίζονται δι’ αποφάσεων του Υπουργού Εργασίας. Άρθρ.4.–(Τροποποιούνται το εδαφ. 4 άρθρ.10 Α.Ν. 844/1937, ανωτ. αριθ. 5, και το τρίτον εδάφιον του άρθρ.4 Ν.Δ. 1180/1942, ανωτ. αριθ. 7). Άρθρ.5.–Πάσαι αι διατάξεις των εν ισχύϊ Νόμων και Δ/των περί προσωπικού Ξενοδοχείων ύπνου δύνανται να κωδικοποιηθώσι εις ενιαίον κείμενον νόμου υπό τον τίτλον «περί όρων εργασίας προσωπικού Ξενοδοχείων Ύπνου», επιτρεπομένης της μεταβολής σειράς και συγχωνεύσεως άρθρων άνευ απομακρύνσεως εκ του πραγματικού περιεχομένου του κειμένου. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 